Մինչև վերջերս Գերմանիան զգույշ էր Ռուսաստանի հետ: Նա փորձում էր պահպանել երկխոսության բաց պատուհանը` հուսալով, որ «կիևյան խաղափուլը» կարելի է ավարտել բանակցությունների սեղանի շուրջ` ծանրութեթև անելով կողմերի փաստարկները: Արտգործնախարար Ֆրանկ-Վալտեր Շտայնմայերը և կանցլեր Անգելա Մերկելը համոզված են, որ Ուկրաինան պետք է փոխի ընթացքը, բայց նաև ընդունում են, որ անհնար է հավասարակշռություն գտնել` հաշվի չառնելով Ռուսաստանի գոյությունն ու նրա հետաքրքրությունների ամբողջ համալիրը: